Paseoa (Macke)

Paseoa () August Macke margolari alemanak 1913an egindako margolana da. Olio ohola gainean teknika erabiliz egina, Municheko Lenbachhaus galerian erakusten da gaur egun.

 Historia 
1913ko udazkenean, Macke, bere emazte eta semearekin batera, Suitzara joan zen bizitzera, Hilterfingenen, Thun aintziran, non zortzi hilabete igaro zituen, 1913ko irailetik 1914ko maiatzera arte. Han gogor lan egingo zuen. Paseoa garai horretan sortutako lehena da, eta lehenengoa non Mackek parke bateko pasealeku bat zubi batetik eta uretik gerturen gaia erabili zuen. Mackerentzat garaiko margolaritza frantsesaren eragina oso garrantzitsua izan zen, batez ere Robert Delaunayren lana. Mackerentzat pinturan argiaren eta kolorearen papera ulertzeko inflexio-puntua izan zen.

Bere emazte Elisabeth Erdmann-Mackeren arabera, bere azken pinturetan, "koloreen garrantzia, argitasun zoragarria, batez ere zuhaitzen tonu berdeetan, zeruko urdinaren gardentasuna, lurreko eguzki-orbanak, non distira hori batetik marroi gorri bizi batera aldatzen diren" ikus daiteke.Magdalena M. Moeller, August Macke, Cologne, DuMont Buchverlag, 1988. 
Lan horretan kontraste zorrotzik gabeko pertsonen irudiak margotu zituen, eta ez zituen deskribatu, argi eta garbi definitutako ingerada batekin.

1910ean, Mackek bere lanaren helburua definitu zuen: "Natura goraipatzea". Hilterfingenen, bere pintura eta zirriborroen motibo zaharrek maila biziagoa hartu zuten. Mackek gizon modernoaren "paradisutzat" har zitekeena sortu zuen, hiriko kaleetan zehar ibilaldi lasaiak eginez, erlaxazio lasaia parkean, uretan.Anna Meseure, August Macke. Taschen, Kolonia/New York, 2000.

 Deskribapena 
Konposizioaren erdian, traje dotorea eta udako kapela bat dituen gizon gazte bat dago, aterki bati eusten dion soineko gorria eta jaka urdina dituen dama batekin hizketan. Bikote hau ingurunetik isolatuta dagoela ematen du: ezz dirudi ezertaz ohartzen direnik. Aurpegi anonimoak dituzte, ez dute ezaugarri espezifikorik erakusten. Luma zuri bat duen kapela batekin buruan beste emakume bat dago, zubiko barandan bermatuta. Bi gizon daude, bere ezkerrean. Margolanak zoriontasun-sentsazioa sortzen du. Egun lasai eguzkitsu batean, pertsonek bai beren buruarekin, bai naturarekin, harmonian dirudite.https://www.lenbachhaus.de/en/digital/collection-online/detail/promenade-30021116

 Erreferentziak 

 Kanpo estekak 
 :Promenade margolanaren fitxa Lenbachhaus galeriaren webgunean. 

Kategoria:August Mackeren margolanak
Kategoria:Paisaiak artean
Kategoria:1913ko margolanak
Kategoria:Espresionismoko margolanak
Kategoria:XX. mendeko margolanak
Kategoria:Alemaniako margolanak